b"\n_START_ARTICLE_\nMastering\n_START_SECTION_\nOverblik\n_START_PARAGRAPH_\nUdgangspunktet for mastering er en mixmaster, dvs. en optagelse af musik i stereo (typisk, dog flerspors- og surround-mastere Surround sound ogs\xc3\xa5 forekommer) som mix teknikeren har frembragt. Det optimale udgangspunkt for en mixmaster er en optagelse der indeholder nok headroom (dvs. lydniveauforskel mellem den h\xc3\xb8jeste musiklydstyrke og \xc3\xb8verste niveau i formatet) til at mastering teknikeren kan foretage sine opgaver p\xc3\xa5 musikken. Disse opgaver best\xc3\xa5r i at lydoptimere musikken med henblik p\xc3\xa5 at opn\xc3\xa5 bedst muligt lydstyrke, ensartethed blandt de forskellige sange p\xc3\xa5 masteren samt s\xc3\xb8rge for harmoniske overgange og indkorporering af ISRC-koder (ejerskabskoder), katalogkoder, titler, kunstnernavne, datoer m.v.)\n_START_SECTION_\nUdvikling\n_START_PARAGRAPH_\nMastering processen kan indeholde teknikker kendt fra indspilningsfasen, s\xc3\xa5 som EQ'ing (justering af frekvenser), komprimering (justering af dynamik), st\xc3\xb8jeliminering, fades (glidende ind- og ud-gange) m.v., men er hovedsageligt det sidste forkromede overbliksbillede inden musikken ryger ud til forbrugeren. Historisk set, har processen i mange \xc3\xa5r, fra indspillet musiks indtog p\xc3\xa5 den kommercielle scene i starten af 1900-tallet til den digitale revolution i 1980'erne, v\xc3\xa6ret forbeholdt m\xc3\xa6nd i kitler og butterfly som drejede p\xc3\xa5 knapper i sm\xc3\xa5 lukkede og for g\xc3\xa6ster (inkl. musikere og producere) uindbydende rum. Dette har \xc3\xa6ndret sig drastisk siden de digitale medier har taget over. Nu om dage, er det folk med stor respekt og sans for musik som benytter sig af til stadighed mere og mere avanceret software til at s\xc3\xa6tte det sidste aftryk p\xc3\xa5 musikken. Hvor man f\xc3\xb8r i tiden (den analoge tidsalder) var afh\xc3\xa6ngig af direkte-til-matrice processer (direkte overf\xc3\xb8rsel til vinyl presse form), b\xc3\xa5ndoptagere b\xc3\xa5ndoptager, analoge EQ's, analoge kompressorer, barberblade og tape) er man i stigende grad begunstiget af programmer til almindelige computere som kan h\xc3\xa5ndtere de samme processer (hurtigere og bedre, mener mange)."